44 
Sovandet opløste Stoffer, saa maa man komme til den Formod¬ 
ning, at alle enkelte Stoffer, som Chemikeren kiender, maatte 
findes opløste i Havvandet, og at denne almindelige For¬ 
modning ikkun maatte lide en Indskrænkning ved et Stofs 
fuldkomne Uopløselighed i de øvrige Stoffer, hvormed det i 
dette Tilfælde kunde komme i Vexelvirkning. 
Følgende 25 enkelte Stoffer ere hidtil opdagede, enten 
umiddelbart i Søvandet eller i saadanne organiske Væsner, 
der kun kunne optage det af Søvandet. Den sidste Art af 
Forekomst skal jeg her betegne med 0. 1) Ilt, 2) Brint, 
3) Chlor, 4) Brom, 5) Jod (0), 6) Fluor, 7) Svovl, 8) Plios- 
phor, 9) Kulstof, 10) Qvælstof, 11) Kiselsyre, 12) Sølv (0), 
13) Kobber (0), 14) Bly (0), 15) Zink (0), 16) Kobalt (0), 
17) Nikkel (0), 18) Jern, 19) Mangan, 20) Magnesium, 
21) Calcium, 22) Strontium, 23) Barium, 24) Natrium, 
25) Kalium. 
Af disse Grundstoffer ere imidlertid kun faa tilstede i 
større Mængde, nemlig: Ilt, Brint, Chlor, Svovl, Kulstof, 
Magnesium, Calcium, Natrium og Kalium. De øvrige fore¬ 
komme i en saa ringe Mængde, at der ved almindelige 
Analyser ikke tages Hensyn til dem. 
Iblandt disse hyppigere forekommende Stoffer kunne 
Chlor, Svovlsyre, Kalk og Magnesia bestemmes med en 
forholdsviis høi Grad af Nøiagtighed, og, da Chlor er det 
Stof, der baade forekommer i den største Mængde og kan 
bestemmes med den største Nøiagtighed, har jeg sammen¬ 
lignet de andre Stoffer i Forhold dertil. 
I hele Verdenshavet, det vil sige, i de af mig angivne 
16 Regioner, med Undtagelse af Kattegattet og Østersøen, 
samt Middelhavet og det sorte Hav, er Middeltallet af For¬ 
holdet imellem Chlor og Svovlsyre, som 100 : 11,91. Dette 
Middeltal er saaledes fundet, at der først er udregnet Middel- 
